CELEX: 51998PC0717
Language: da
Date: 1998-12-01
Title: Forslag til Rådets forordning (EF, Euratom) om oprettelse af et europæisk kontor for undersøgelse af svig

Avis juridique important

|

51998PC0717

Forslag til Rådets forordning (EF, Euratom) om oprettelse af et europæisk kontor for undersøgelse af svig  /* KOM/98/0717 endelig udg. - CNS 98/0329 */  

EF-Tidende nr. C 021 af 26/01/1999 s. 0010

Forslag til Rådets forordning (EF, Euratom) om oprettelse af et europæisk kontor for undersøgelse af svig (1999/C 21/06) KOM(1998) 717 endelig udg. - 98/0329(CNS)(Forelagt af Kommissionen den 4. december 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 235,under henvisning til traktaten om oprettelse af Det Europæiske Atomenergifællesskab, særlig artikel 203,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Revisionsretten, ogud fra følgende betragtninger:(1) Institutionerne og medlemsstaterne tillægger beskyttelsen af De Europæiske Fællesskabers finansielle interesser og bekæmpelsen af svig og alle former for ulovlig virksomhed, der skader Fællesskabernes finansielle interesser, stor betydning; vigtigheden af denne indsats bekræftes af EF-traktatens artikel 209 A og Euratom-traktatens artikel 183 A;(2) det er nødvendigt at anvende alle de midler, der er til rådighed, for at nå disse mål, bl.a. i forbindelse med de undersøgelser, som skal udføres på fællesskabsplan, samtidig med at den nuværende ansvarsfordeling og ansvarsbalance mellem medlemsstaterne og Fællesskaberne bevares;(3) det er vigtigt at nå disse mål på en effektiv måde, samtidig med at man sikrer den nødvendige selvstændighed under udførelsen af undersøgelserne; for at styrke midlerne til bekæmpelse af svig må der oprettes et organ, der juridisk, administrativt og finansielt er tilstrækkeligt selvstændigt til, at det uafhængigt kan foretage kontrol og inspektion på stedet indenfor rammerne af fællesskabsretten, uden at dette berører det ansvar og de beføjelser, som institutionerne udøver i overensstemmelse med traktaterne;(4) der skal derfor oprettes et organ, som har status som juridisk person, med betegnelsen »Det Europæiske Kontor for Undersøgelse af Svig« (herefter »kontoret«), som får til opgave at foretage de administrative undersøgelser af svig i medlemsstaterne og i de institutioner og organer, som er oprettet ved eller på grundlag af traktaterne;(5) hvis bekæmpelsen af svig og andre former for ulovlig virksomhed, der skader De Europæiske Fællesskabers finansielle interesser, skal gøres mere effektiv, kræver det, at kontoret bistår Kommissionen og i givet fald de øvrige institutioner og organer, som er oprettet ved traktaten eller ved den afledte ret; i forbindelse med denne bistand er det vigtigt, at kontoret bl.a. kan foretage undersøgelser, uden at dette berører Kommissionens ansvar og rolle i forbindelse med gennemførelsen af budgettet, kontrollen med den korrekte anvendelse af fællesskabsretten og samordningen af bekæmpelsen af svig i medlemsstaterne, eller Revisionsrettens ansvar for kontrollen med lovligheden og den formelle rigtighed af Fællesskabernes indtægter og udgifter;(6) Kommissionen skal kunne pålægge kontoret at foretage kontrol og inspektion på stedet i medlemsstaterne eller at deltage deri, bl.a. med henblik på at opdage uregelmæssigheder i overensstemmelse med bestemmelserne i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (1) og Rådets forordning (EF, Euratom) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (2) eller på de betingelser, der er fastsat i reglerne for de enkelte sektorer; til det formål skal betingelserne og de særlige vilkår for disse undersøgelser fastsættes separat med henblik på at definere fordelingen af opgaverne og betingelserne for samarbejdet mellem Kommissionen og kontoret, særlig under forberedelsen af undersøgelserne i samarbejde med medlemsstaterne og efter afslutningen af undersøgelserne;(7) da det er nødvendigt at styrke de interne undersøgelser i de institutioner og organer, som er oprettet ved traktaten eller ved den afledte ret, er det vigtigt at give kontoret de beføjelser, der er nødvendige for, at det kan foretage disse undersøgelser helt uafhængigt;(8) det er nødvendigt at fastsætte betingelserne for, hvordan kontorets ansatte skal udføre deres opgave, og betingelserne for direktørens udøvelse af sit ansvar for kontorets ansattes gennemførelse af undersøgelserne;(9) for at sikre et godt samarbejde mellem Kommissionen og kontoret på den ene side og mellem kontoret og medlemsstaterne på den anden side samt et godt samarbejde med de berørte institutioner og organer, er det nødvendigt at lette udvekslingen af oplysninger under overholdelse af fortroligheden af disse oplysninger, som er omfattet af tavshedspligt, idet det sikres, at de nyder den beskyttelse, der gives oplysninger af denne art;(10) for at sikre, at der tages hensyn til resultaterne af de undersøgelser, som foretages af kontorets ansatte, og gøre det muligt for Kommissionen at foretage den nødvendige opfølgning, er det vigtigt at fastsætte, at deres rapporter kan udgøre gyldige bevismidler i administrative eller retlige procedurer, med henblik herpå skal de udarbejdes under hensyntagen til betingelserne for udarbejdelse af de nationale administrative rapporter;(11) kontoret skal have den størst mulige selvstændighed ved udførelsen af sin opgave; bestyrelsen skal derfor ud over repræsentanter for institutionerne, der har det direkte ansvar for beskyttelsen af Fællesskabets finansielle interesser, bestå af uafhængige personer, som er eksperter på kontorets kompetenceområde;(12) de administrative undersøgelser bør foretages under direktøren for kontorets fulde ansvar, helt uafhængigt af fællesskabsinstitutionerne og -organerne samt af bestyrelsen;(13) overdragelsen af opgaven med at foretage administrative undersøgelser med henblik på at beskytte Fællesskabets finansielle interesser til et uafhængigt kontor må ikke medføre en formindskelse af den juridiske beskyttelse af de pågældende personer, bl.a. med hensyn til beskyttelse af personoplysninger og overholdelsen af fortroligheden for de oplysninger; som indhentes i forbindelse med undersøgelserne; De Europæiske Fællesskabers Domstol bør derfor gives beføjelser til bl.a. at kontrollere, at kontorets handlinger er lovlige, og til at træffe afgørelse om kontorets ansvar uden for kontraktforhold; tjenestemændene og de øvrige ansatte ved Fællesskaberne må desuden sikres juridisk beskyttelse svarende til den, der er fastsat i artikel 90 og 91 i vedtægten for tjenestemænd og øvrige ansatte i De Europæiske Fællesskaber;(14) kontorets aktivitet bør evalueres ved udløbet af en treårig periode;(15) denne forordning formindsker på ingen måde medlemsstaternes beføjelser til og ansvar for at træffe foranstaltninger til at bekæmpe svig, der skader Fællesskabets finansielle interesser, oprettelsen af et uafhængigt kontor, som har til opgave at foretage de eksterne administrative undersøgelser på området, som hidtil har været foretaget af Kommissionen, er fuldt ud i overensstemmelse med nærhedsprincippet, som fastsat i artikel 3 B i EF-traktaten; oprettelsen af et sådant kontor vil gøre bekæmpelsen af svig og alle andre former for ulovlig virksomhed, der skader Fællesskabernes finansielle interesser, mere effektiv, og den er dermed også i overensstemmelse med proportionalitetsprincippet;(16) EF-traktaten indeholder ikke anden hjemmel for vedtagelsen af denne forordning end artikel 235, og Euratom-traktaten indeholder ikke anden hjemmel for vedtagelsen af denne forordning end artikel 203 -UDSTEDT FØLGENDE FORORDNING:Artikel 1 Oprettelse af kontoretDer oprettes et europæisk kontor for undersøgelse af svig, i det følgende benævnt »kontoret«.Artikel 2 Formål og opgaverMed henblik på at styrke bekæmpelsen af svig og alle andre former for ulovlig virksomhed, som skader Det Europæiske Fællesskabs og Det Europæiske Atomenergifællesskabs finansielle interesser, bistår kontoret Kommissionen og de øvrige institutioner og organer, som er oprettet ved eller på grundlag af EF- og Euratom-traktaterne (i det følgende benævnt »institutioner og organer«), ved at foretage administrative undersøgelser i medlemsstaterne og i institutionerne og organerne.Desuden kan kontoret bl.a.:a) hjælpe Kommissionen med at udvikle begrebet bekæmpelse af svig og alle andre former for ulovlig virksomhed, der skader Fællesskabernes finansielle interesserb) deltage i udviklingen af de nødvendig infrastrukturerc) deltage i indsamlingen og udnyttelsen af oplysningerd) deltage i Kommissionens samarbejde med medlemsstaternee) yde teknisk bistand til Kommissionen, de øvrige institutioner og organer og de kompetente myndigheder i medlemsstaterne.Artikel 3 Undersøgelser1. Kommissionen kan på eget initiativ eller på anmodning af en medlemsstat eller kontoret selv pålægge kontoret:a) at foretage kontrol og inspektion på stedet i medlemsstaterne som fastsat i forordning (Euratom, EF) nr. 2185/96b) at foretage kontrol og inspektion på stedet i henhold til de regler for de enkelte sektorer, som omhandlet i artikel 9, stk. 2, i forordning (EF, Euratom) nr. 2988/95c) at deltage i Kommissionens kontrol og inspektion på stedet i medlemsstaterne som omhandlet i artikel 9, stk. 1, i forordning (EF, Euratom) nr. 2988/95.Denne kontrol og inspektion og deltagelsen i denne kontrol og inspektion, i det følgende benævnt »eksterne undersøgelser«, foretages på de betingelser og vilkår, som er fastsat i de retsakter, der giver kontoret beføjelser til at foretage eksterne undersøgelser.2. Hver enkelt institution og hvert enkelt organ kan tildele kontoret den opgave at foretage interne administrative undersøgelser (herefter »interne undersøgelser«) ved beslutning, der fastsætter reglerne for de interne undersøgelser.Institutionerne konsulterer hinanden om indholdet af en sådan beslutning.3. Kontoret kan pålægges undersøgelsesopgaver på andre områder.Artikel 4 Gennemførelsen af undersøgelserne1. Direktøren for kontoret er ansvarlig for gennemførelsen af undersøgelserne.2. Kontorets ansatte udfører deres opgaver mod forevisning af en skriftlig bemyndigelse, hvori deres identitet og beføjelser er angivet.3. De af kontorets ansatte, der er udpeget til at foretage en undersøgelse, skal i forbindelse med hver kontrol være i besiddelse af en skriftlig fuldmagt, som er udstedt af direktøren og indeholder oplysninger om genstanden for og formålet med undersøgelsen.4. De befuldmægtigede optræder under kontrol og inspektion på stedet på en måde, der er i overensstemmelse med de regler og sædvaner, der gælder for tjenestemænd i den pågældende medlemsstat.5. Medlemsstaterne sørger for, at deres kompetente myndigheder yder den bistand til de befuldmægtigede, der er nødvendig for udførelsen af deres opgaver.Artikel 5 Udveksling af oplysninger1. Kommissionen og i givet fald de øvrige institutioner og organer fremsender på anmodning af kontoret eller på eget initiativ til kontoret alle dokumenter og oplysninger, som de er i besiddelse af, og som er nødvendige for de igangværende undersøgelser.2. Kommissionen kan sende kontoret alle dokumenter og oplysninger, som den er i besiddelse af, og som generelt er nyttige for bekæmpelsen af svig og alle andre former for ulovlig virksomhed, som skader Fællesskabernes finansielle interesser.3. Medlemsstaterne sender kontoret alle dokumenter og oplysninger, som de mener er nyttige for en igangværende undersøgelse. De kan desuden sende alle dokumenter og oplysninger, som de mener generelt er nyttige for bekæmpelsen af svig og alle andre former for ulovlig virksomhed, der skader Fællesskabernes finansielle interesser.4. Med forbehold af artikel 6 og 7 kan kontoret, hvis det finder det hensigtsmæssigt, når som helst sende oplysninger, det har indhentet under eksterne undersøgelser, til Kommissionen og de kompetente myndigheder i de pågældende medlemsstater, og oplysninger, det har indhentet under interne undersøgelser, til den institution eller det organ, som anmodningen om undersøgelsen kommer fra. I sidstnævnte tilfælde kan kontoret også sende oplysninger direkte til retterne i den pågældende medlemsstat, hvis det finder det nødvendigt i betragtning af oplysningernes alvor.Artikel 6 Tavshedspligt og beskyttelse af oplysninger1. Alle oplysninger, der indhentes i forbindelse med eksterne og interne undersøgelser, uanset i hvilken form det måtte være, er omfattet af tavshedspligt og beskyttes på samme måde som tilsvarende oplysninger i henhold til national ret i den medlemsstat, de er indhentet i, og de tilsvarende bestemmelser, der gælder for fællesskabsinstitutionerne.Oplysningerne må kun meddeles til andre end dem, der i fællesskabsinstitutionerne eller medlemsstaterne i kraft af deres hverv skal have kendskab til dem, eller anvendes til andre formål end til bekæmpelse af svig og alle andre former for ulovlig virksomhed, som skader Fællesskabernes finansielle interesser, hvis den medlemsstat, som de er indhentet i, eller den pågældende institution eller det pågældende organ på forhånd har givet sit samtykke.2. Direktøren påser, at de befuldmægtigede og alle andre personer, der handler under hans myndighed, overholder fællesskabsbestemmelserne og de nationale bestemmelser om beskyttelse af personoplysninger, navnlig bestemmelserne i Europa-Parlamentets og Rådets direktiv 95/46/EF (3).Artikel 7 Undersøgelsesrapport1. Ved afslutningen af en undersøgelse, som foretages af kontoret, udarbejder kontoret under direktørens myndighed en afsluttende rapport, som bl.a. indeholder oplysninger om de konstaterede forhold, i givet fald den fianansielle skade og konklusionerne af undersøgelsen.2. De afsluttende rapporter udarbejdes under hensyntagen til de procedurekrav, der er fastsat i den pågældende medlemsstats lovgivning. Rapporterne kan på lige fod med og på samme vilkår som de administrative rapporter, de nationale administrative inspektører udarbejder, udgøre gyldige bevismidler i administrative eller retslige procedurer i den medlemsstat, hvor dette måtte være påkrævet. De er underlagt de samme vurderingsregler som dem, der gælder for de administrative rapporter, som de administrative nationale inspektører udarbejder, og har samme værdi som disse.3. Den rapport, der udarbejdes efter en ekstern undersøgelse, og alle relevante dokumenter vedrørende undersøgelsen sendes til Kommissionen.4. Den rapport, der udarbejdes efter en intern undersøgelse, og alle relevante dokumenter vedrørende undersøgelsen sendes til den institution eller det organ, som anmodningen om en undersøgelse kommer fra.5. Kommissionen eller i givet fald den pågældende institution eller det pågældende organ beslutter, hvordan undersøgelsen skal følges op på grundlag af den rapport, kontoret har udarbejdet.Artikel 8 Status som juridisk person1. Kontoret har status som juridisk person.2. Kontoret har i alle medlemsstater den mest vidtgående rets- og handleevne, som medlemsstaternes lovgivning tillægger juridiske personer.Artikel 9 Bestyrelsen1. Kontorets bestyrelse består af ni medlemmer og sammensættes af:a) tre uafhængige personer, som er eksperter inden for kontorets kompetenceområde, og som udpeges af Europa-Parlamentetb) tre uafhængige personer, som er eksperter inden for kontorets kompetenceområde, og som udpeges af Rådetc) to repræsentanter for Kommissionend) en repræsentant for Revisionsretten.2. Mandatperioden for de medlemmer, der er omhandlet i stk. 1, litra a) og b), er på tre år. Genudnævnelse kan finde sted.Ved mandatets udløb fortsætter bestyrelsesmedlemmerne med at udføre deres opgaver, indtil deres mandat fornyes, eller der er udnævnt en efterfølger.3. Bestyrelsens beslutninger træffes med et flertal på to tredjedele af medlemmerne.4. Bestyrelsen udpeger en formand blandt de medlemmer, der er omhandlet i stk. 1, litra a) og b).5. Bestyrelsen fastsætter selv sin forretningsorden.6. Bestyrelsen afgiver på anmodning af direktøren eller på eget initiativ udtalelser til direktøren om kontorets aktiviteter, uden dog at at gribe ind i de igangværende undersøgelsers forløb.7. Bestyrelsen vedtager hvert år en aktivitetsrapport, som den sender til institutionerne.Artikel 10 Direktøren1. Kontoret ledes af en direktør, som efter indstilling fra Kommissionen udnævnes af bestyrelsen for en femårig periode, som kan forlænges.2. Direktøren er kontorets lovmæssige repræsentant.Artikel 11 Personale1. Ordninger og forordninger gældende for tjenestemænd og øvrige ansatte ved De Europæiske Fællesskaber finder ligeledes anvendelse på agenturets personale.2. I forhold til sit personale udøver direktøren de beføjelser, der tilkommer ansættelsesmyndigheden.Bestyrelsen udøver disciplinære beføjelser over for direktøren.3. Bestyrelsen vedtager efter aftale med Kommissionen gennemførelsesbestemmelserne om anvendelsen af stk. 1 og 2.Artikel 12 Privilegier og immuniteterProtokollen vedrørende De Europæiske Fællesskabers privilegier og immuniteter gælder for kontoret.Artikel 13 Budget1. Der udarbejdes et overslag over alle kontorets indtægter og udgifter for hvert enkelt regnskabsår, der svarer til kalenderåret, og disse poster opføres på kontorets budget.2. Direktøren opstiller senest den 15. februar hvert år et foreløbigt budgetforslag for det følgende regnskabsår. Det foreløbige budgetsforslag omfatter de forventede driftsudgifter for det følgende regnskabsår. Direktøren forelægger dette foreløbige forslag for bestyrelsen sammen med en personaleoversigt.3. Budgettets indtægter og udgifter skal balancere.4. Bortset fra eventuelle andre indtægtskilder finansieres kontoret over De Europæiske Fællesskabers almindelige budget.5. Kontorets udgifter omfatter bl.a. vederlag til personale, administrations- og infrastrukturudgifter og driftsudgifter.6. Bestyrelsen vedtager budgetforslaget og sender det til Kommissionen, som på grundlag heraf udarbejder de tilsvarende overslag i det foreløbige forslag til De Europæiske Fællesskabers almindelige budget, som Kommissionen forelægger Rådet i medfør af EF-traktatens artikel 203 og Euratom-traktatens artikel 177.7. Bestyrelsen vedtager kontorets endelige budget inden begyndelsen af regnskabsåret, idet den om nødvendigt tilpasser det efter fællesskabsfinansieringen og kontorets øvrige midler.8. Direktøren gennemfører kontorets budget.9. Kontrollen med afholdelse og betaling af alle kontorets udgifter og kontrollen med fastlæggelse og opkrævning af alle dets indtægter varetages af Kommissionens finansinspektør.10. Senest den 31. marts hvert år sender direktøren bestyrelsen og Revisionsretten regnskaberne over samtlige kontorets indtægter og udgifter for det forløbne regnskabsår.Revisionsretten reviderer de nævnte regnskaber i overensstemmelse med EF-traktatens artikel 188 C og Euratom-traktatens artikel 160 C.11. Bestyrelsen meddeler direktøren decharge for gennemførelsen af budgettet.12. Bestyrelsen fastlægger efter høring af Kommissionen og Revisionsretten de interne finansielle bestemmelser, som bl.a. præciserer, hvordan kontorets budget skal opstilles og gennemføres.Artikel 14 Prøvelse af lovligheden1. De Europæiske Fællesskabers Domstol har kompetence til at træffe afgørelse om de klager, der indgives over kontoret, på betingelserne i artikel 173 og 175 i EF-traktaten, jf. dog proceduren i stk. 2.Kontoret skal træffe de foranstaltninger, der er nødvendige for at opfylde Domstolens dom.2. Enhver tjenestemand eller øvrig ansat ved Fællesskaberne kan for bestyrelsen indbringe en klage over en akt, der indeholder et klagepunkt imod ham, som kontoret har udstedt i forbindelse med en intern undersøgelse. Klagen skal indbringes inden for en frist på tre måneder fra den dag, hvor den pågældende har fået kendskab til akten.Bestyrelsen træffer inden for en frist på en måned beslutning om, hvorvidt klagen er begrundet. Hvis der ikke er afgivet svar på klagen inden for denne frist, anses dette som en stiltiende afvisning af klagen.Den klageadgang, der er omhandlet i artikel 91 i vedtægten for tjenestemænd ved De Europæiske Fællesskaber, kan anvendes mod alle udtrykkelige og stiltiende beslutninger fra bestyrelsen.Artikel 15 Ansvar1. Kontorets ansvar i kontraktforhold bestemmes efter den lovgivning, som finder anvendelse på den pågældende kontrakt.Domstolen har kompetence til at træffe afgørelse i henhold til en voldgiftsbestemmelse i en kontrakt, som kontoret har indgået.2. For så vidt angår ansvar uden for kontraktforhold skal kontoret i overensstemmelse med de almindelige retsgrundsætninger, der er fælles for medlemsstaternes retssystemer, erstatte skader forvoldt af agenturet eller dets ansatte under udøvelsen af deres hverv.Domstolen har kompetence til at afgøre alle tvister vedrørende sådan skadeserstatning.3. Den ansattes personlige ansvar over for kontoret fastsættes i de bestemmelser, der gælder for kontorets personale.Artikel 16 EvalueringsrapportI løbet af det tredje år efter denne forordnings ikrafttræden sender Kommissionen Europa-Parlamentet og Rådet en evalueringsrapport om kontorets aktiviteter sammen med eventuelle forslag til ændring eller udvidelse af kontorets opgaver.Artikel 17 IkrafttrædenDenne forordning træder i kraft dagen efter, at de kompetente myndigheder har truffet afgørelse om kontorets hjemsted.Denne forordning er bindende i alle enkeltheder og gælder umiddelbart i hver medlemsstat.(1) EFT L 312 af 23.12.1995, s. 1.(2) EFT L 292 af 15.11.1996, s. 2.(3) EFT L 281 af 23.11.1995, s. 31.